钦定古今图书集成/方舆汇编/边裔典/第130卷 > 北魏
## 钦定古今图书集成/方舆汇编/边裔典/第130卷 > 北魏

### 文帝大统十一年始遣使于突厥

按《周书》本纪不载。按《突厥本传》，“突厥者，盖匈奴之
别种也，姓阿史那氏，别为部落，后为邻国所破，尽灭
其族。有一儿，年且十岁，兵人见其小，不忍杀之，乃刖
其足，弃草泽中。有牝狼，以肉饲之，及长与狼合，遂有
孕焉。彼王闻此儿尚在，重遣杀之。使者见狼在侧，并
欲杀狼，狼遂逃于高昌国之北山。山有洞穴，穴内有
平”壤茂草，周回数百里，四面俱山，狼匿其中，遂生十
男。十男长大，外托妻孕，其后各有一姓阿史那，即一
也。子孙蕃育，渐至数百家。经数世相与出穴，臣于茹
茹，居金山之阳，为茹茹铁工。金山，形似兜鍪，其俗谓
兜鍪为“突厥”，遂因以为号焉。或云，突厥之先，出于索
国，在匈奴之北。其部落大人曰阿谤步，兄弟十七人。
其一曰“伊质泥师都”，狼所生也。谤步等性并愚痴，国
遂破灭。泥师都既别感异气，能征召风雨。娶二妻，云
是夏神、冬神之女也。一孕而生四男，其一变为白鸿。
其一国于阿辅水、剑水之间，号为“契骨。”其一国于《处
折》水，其一居践斯处折施山，即其大儿也。山上仍有
阿谤步，种类并多寒露，大儿为出火温养之，咸得全
济，遂共奉大儿为主，号为突厥，即讷都六设也。讷都
六有十妻，所生子皆以母族为姓，阿史那是其小妻
之子也。讷都六死，十母子内欲择立一人，乃相率于
大树下，共为约曰：“向树跳跃，能最高者，即推立之。”阿
史那子年幼而跳最高者，诸子遂奉以为主，号阿贤
设。此说虽殊，然终狼种也。其后曰《土门》，部落稍盛，始
至塞上市缯絮，愿通中国。《大统》十一年，太祖遣酒泉
胡安诺槃陁使焉。其国皆相庆曰：“今大国使至，我国
将兴也。”

大统十二年突厥遣使献方物。

按《周书本纪》不载。按《突厥本传》：“十二年，土门遂遣
使献方物。时铁勒将伐茹茹，土门率所部邀击，破之，
尽降其众五万。馀落恃其彊盛，乃求婚于茹茹。茹茹
主阿那瓌大怒，使人骂辱之曰：‘尔是我锻奴，何敢发
是言也’。土门亦怒，杀其使者，遂与之绝，而求婚于我。
太祖许之。”

大统十七年，以长乐公主嫁突厥。

按《周书》本纪不载。按《突厥本传》：“大统十七年六月，
以魏长乐公主妻之。是岁魏文帝崩，土门遣使来吊，
赠马二百匹。”

### 废帝元年突厥土门死子科罗立

按《周书本纪》不载。按《突厥本传》，“魏废帝元年正月，
土门发兵击茹茹，大破之于怀荒北。阿那瓌自杀，其
子庵罗辰奔齐，馀众复立阿那瓌叔父邓叔子为主，
土门遂自号伊利可汗”，犹古之单于也。号其妻为可
贺敦，亦犹古之阏氏也。土门死，子科罗立。科罗号“乙
息记可汗，又破叔子于沃野北木赖山。”

废帝二年，突厥遣使献马。科罗死，弟俟斤立。

按《周书本纪》不载。按《突厥本传》：“二年三月，科罗遣
使献马五万匹。科罗死，弟俟斤立，号木汗可汗。俟斤
一名燕都，状貌多奇异，面广尺馀，其色甚赤，眼若瑠
璃，性刚暴，务于征伐。乃率兵击邓叔子，灭之。叔子以
其馀烬来奔。俟斤又西破嚈哒，东走契丹，北并契骨，
威服塞外诸国。其地东自辽海以西，西至西海万里，
南”自沙漠以北，北至北海，五六千里皆属焉。其俗被
发左衽，穹庐毡帐，随水草迁徙，以畜牧射猎为务，贱
老贵壮，寡廉耻，无礼义，犹古之匈奴也。其主初立，近
侍重臣等舆之心，毡随日转九回。每一回，臣下皆拜，
拜讫，乃扶令乘马，以帛绞其颈，使才不至绝，然后释
而急问之曰：“你能作几年可汗？”其主既神情睯乱，不
能详定多少，臣下等随其所言，以验修短之数。大官
有叶护，次没，次特勒，次俟利发，次吐屯发，及馀小官
凡二十八等，皆世为之。兵器有弓矢、鸣镝、甲、槊、刀、剑，
其佩饰则兼有伏突。旗纛之上，施金狼头，侍卫之士，
谓之“附离”，夏言亦狼也。盖本狼生，志不忘旧。其征发
兵马，科税杂畜，辄刻木为数，并一金镞箭，蜡封印之，
以为信契。其刑法：“反叛、杀人，及奸人之妇盗马绊者，
皆死；奸人女者，重责财物，即以其女妻之；盗伤人者，
随轻重输物；盗马及杂物者，各十馀倍征之。死者停
尸于帐”，子孙及诸亲属男女，各杀羊马，陈于帐前祭之，绕帐走马七匝，一诣帐门，以刀剺面，见哭，血泪俱
流，如此“者七度乃止。择日，取亡者所乘马及经服用
之物，并尸俱焚之，收其馀灰，待时而葬。”春夏死者，候
草木黄落；秋冬死者，候华叶荣茂，然始坎而瘗之。葬
之日，亲属设祭及走马剺面，如初死之仪。葬讫，于墓
所立石建标，其石多少依平生所杀人数，又以祭之，
羊马头尽悬挂于标上。是日也，男女咸盛服饰，会于
葬所。男有悦爱于女者，归即遣人聘问其父母多不
违也。“父伯叔死者，子弟及侄等妻其后母，世叔母及
娉，唯尊者不得下淫。”虽移徙无常，而各有地分。可汗
恒处于都斤山，牙帐东开，盖敬日之所出也。每岁率
诸贵人祭其先窟。又以五月中旬，集他人水拜祭天
神。于都斤四五百里，有高山迥出，上无草树，谓其为
勃登凝黎，夏言地神也。其书字类胡，而不知年历，唯
以草青为记。俟斤部众既盛，乃遣使请诛邓叔子等。
太祖许之。收叔子以下三千人，付其使者，杀之于青
门外。

废帝三年突厥破吐谷浑。

按《周书本纪》不载。按《突厥本传》：“三年，俟斤袭击吐
谷浑，破之。”